Document ID: /roh_data/filtered/swiss_laws_in_ROHinterleaved.jsonl.gz/30019

This text was translated from DE into Rumantsch Grischun.

Der Bund zahlt jährlich:a. einen Beitrag von höchstens 16,5 Millionen Franken an die schweizerische Stiftung Pro Senectute;b. einen Beitrag von höchstens 14,5 Millionen Franken an die schweizerische Vereinigung Pro Infirmis;c. einen Beitrag von höchstens 2,7 Millionen Franken an die schweizerische Stiftung Pro Juventute. Der Bundesrat erhöht die Obergrenze der Beiträge nach Absatz 1 bei der Neufestsetzung der Renten nach Artikel 33 AHVG. Er setzt die Höhe der jährlichen Beiträge fest. Er erlässt Bestimmungen über die Verteilung der Beiträge zwischen den zentralen und den kantonalen oder regionalen Organen der gemeinnützigen Institutionen. Die Beiträge an die Stiftungen Pro Senectute und Pro Juventute werden aus Mitteln der AHV, jene an die Vereinigung Pro Infirmis aus Mitteln der IV geleistet.  SR 831.10

La Confederaziun paja annualmain:a. ina contribuziun da maximalmain 16,5 milliuns francs a la fundaziun svizra Pro Senectute;b. ina contribuziun da maximalmain 14,5 milliuns francs a l’associaziun Pro Infirmis;c. ina contribuziun da maximalmain 2,7 milliuns francs a la fundaziun svizra Pro Juventute. Cun fixar las novas rentas tenor l’artitgel 33 LAVS augmenta il Cussegl federal las contribuziuns maximalas tenor l’alinea 1. Il Cussegl federal fixescha l’autezza da las contribuziuns annualas. El decretescha disposiziuns davart la repartiziun da las contribuziuns tranter ils organs centrals ed ils organs chantunals u regiunals da las instituziuns d’utilitad publica. Las contribuziuns a las fundaziuns Pro Senectute e Pro Juventute vegnan pajadas cun meds da la AVS, quellas a l’associaziun Pro Infirmis cun meds da la AI. SR 831.10